SAL het R1,1 mjd. wat in Zim vassit | Netwerk24
Tiger Woods skryf ’n outobiografie wat die uitgewers as ’n “openhartige en intieme narratief van ’n groot Amerikaanse lewe” beskryf.
SAL het R1,1 mjd. wat in Zim vassit
Deur Crecey Kuyedzwa, Fin24 12 Julie 2019 13:14
Die Suid-Afrikaanse Lugdiens (SAL) het R1,1 miljard wat nie uit Zimbabwe oorgedra kan word nie weens ’n nasionale likiditeitskrisis in die buurland.
Een van die Suid-Afrikaanse Lugdiens (SAL) se vliegtuie.
Die geld kom uit SAL se kaartjieverkope in Zimbabwe self.
Volgens Winnie Muchanyuka, streeksbestuurder van die SAL, is die sowat $85 miljoen in Zimbabwiese banke vasgevang.
Zimbabwe word deur ’n enorme likiditeitskrisis in die gesig gestaar wat gelei het tot ’n beduidende tekort aan buitelandse valuta.
Buitelandse-valutareserwes is onder meer nodig vir buitelandse maatskappye soos die SAL om hul Zimbabwiese inkomste te kan oorbetaal na hul tuisland.
Die krisis het daartoe gelei dat die Reserwebank van Zimbabwe (RBZ) ’n bevel uitgereik het wat banke dwing om buitelandse maatskappye se verdienstes na die sentrale bank te verskuif. Dié verwikkeling sal waarskynlik lei tot nog vertragings in betalings aan buitelandse maatskappye.
Intussen het die RBZ wel gewaarborg dat alle uitstaande skuld in dollar oorbetaal sal word om enige devaluasie weens die land se nuwe swakker geldeenheid teen te werke soos vertragings voortduur.
Die SAL het bevestig dat hy die RBZ se bevel sal nakom om sy Zimbabwiese verdienste na die sentrale bank te verskuif totdat genoegsame buitelandse valuta beskikbaar word om dit na Suid-Afrika oor te plaas.
“Ons wag op verdere instruksies van die reserwebank om te hoor hoe die proses vorentoe sal beweeg,” het Muchanyuka gesê.
Nóg ’n Suid-Afrikaanse maatskappy, Nampak, word deur dieselfde krisis geraak.
Nampak het al met die RBZ ooreengekom oor hoe sy R793 miljoen se verdienste uit Zimbabwe sal kom.
Die RBZ sal Nampak in kwartaallikse paaiemente oor die volgende drie jaar betaal. – Fin24
Meer oor: Suid-Afrikaanse Lugdiens (Sal) | Zimbabwe | Lugdienste | Staatsondernemings | Buurlande
R50 mjd. se taks verlore aan staatskaping
SAL-geld poets Comair se syfers
SAL sê vlieëniers se protes is ‘teen transformasie’